
Ymarfer Defnyddio’r Geiriadur

Mae’r geiriadur yn gallu bod o gymorth mawr o ran:

· gweld sut mae ei sillafu’n gywir;
· pa ran ymadrodd yw e – enw, ansoddair neu beth?
· penderfynu a yw gair yn fenywaidd neu’n wrywaidd  
· gwybod beth yw lluosog gair;
· gwybod beth yw ei ystyr yn union ;
· gwybod beth yw’r cyfieithiad(au) Saesneg /Cymraeg posibl.

Dyma enghreifftiau o eiriaduron y gellwch eu defnyddio:

Geiriadur Cymraeg Cyfoes 

Geiriadur yr Academi – Bruce Griffiths a Dafydd Glyn Jones (Saesneg – Cymraeg yn unig) – ar-lein – www.geiriaduracademi.org 

CysGair – Geiriadur Cymraeg/Saesneg – Saesneg / Cymraeg ar CD-ROM, Prifysgol Cymru, Bangor. Ar-lein – mae modd lawrlwytho ‘ap geiriaduron’ i’ch dyfais symudol. Mae’r geiriadur hwn yn cynnwys cronfa eiriau ‘Y Termiadur Addysg’.

www.gweiadur.com - mae angen cofrestru i ddefnyddio’r geiriadur hwn, nid oes tâl am gofrestru.

Porth Termau Cenedlaethol Cymru (Prifysgol Bangor a’r Coleg Cymraeg) – www.termau.cymru 


Os ydych chi’n gweithio mewn ysgol gynradd, mae Geiriadur Gomer i’r Ifanc a Geiriadur Pinc a Glas Gomer, D. Geraint Lewis, Gwasg Gomer, yn ddefnyddiol iawn.

Ymarferion

1.	Beth yw ystyr:   	a.   	adf.  	 be.  	 eb.   	eg.  	 egb.  	 ell.   ?    
	(yn Saesneg	: 	a. 	 adv. 	v.t.	n.f.	n.m.	n.m.f.	n.pl)


2.	A ydy'r geiriau hyn yn fenywaidd neu'n wrywaidd neu a ydy'r ddwy genedl yn bosibl ? Defnyddiwch ochr Gymraeg y geiriadur.

brawddeg,   ansawdd,   pwyllgor,   llythyr,   diwrnod,   blwyddyn,   
breuddwyd,   ffurflen,   cyflog,   testun,   galwad,   prosesydd,   
dyddiad.


3.	Beth yw'r canlynol?	(eb.  a.  adf.  be.)

gwybodus, tywod, suddo, gwybed, yfory, drwy

4.	Defnyddiwch ochr Gymraeg y geiriadur i ddod o hyd i luosog yr enwau hyn:

cyfres, sylfaen, thema, llwyddiant, enillydd, cynnig, rhifyn.

5.	Beth yw'r ansoddair sy'n tarddu o:

 meddwl, gwylio, wythnos, blwyddyn	


6.	Beth yw'r enw sy'n tarddu o:

hapus, cyflym, tyner, gwych, esgeulus


7.	Gyda chymorth y geiriadur, cyfieithwch y gair mewn italig yn unig yn y brawddegau canlynol:

a)	Refuse is collected every Thursday.
I refuse to go.

b)	The elder tree in the garden was lovely.
She's the elder daughter.

c)	She has no taste whatsoever.
The fish has a funny taste to it.
I tasted the wine.

ch)	The general was a proud man.
A general election is held every four years.

d)	I must save for the holidays.
He saved my life.
You must try to save electricity by turning off the light.


8.	Ydy'r canlynol wedi'u sillafu'n gywir?

anwyd, penderfynnu, rhestri (=lists),   llyw (= colour),   rhegu
cwestiynnau, cadarnháu, cadarnhád, nesau, enillwyr


9.	Rhowch y geiriau canlynol yn nhrefn yr wyddor:

didwyll, annheg, deall, daear, annwyl, agor, anhrefnus, arbennig,
diweddglo, angor, anghyfleus, daearyddiaeth

